सन् १९८१ मा आइरन तथा स्टीलका सामान उत्पादन गर्न रूपन्देहीको कोटिहवामा पञ्चकन्या आइरन इण्डष्ट्रिजको स्थापना भयो । त्यसबेला पश्चिम क्षेत्रमा यस्तो उद्योग थिएन त्यसैले, निर्माण सामग्री आपूर्तिको अवसर देखेर यो उद्योग खोलिएको थियो । सन् १९८० कै दशकमा समूहले निर्माण सामग्रीको उत्पादनमा विविधीकरण ल्यायो । त्यसपछि समूहले काठमाडौं उपत्यकामा उद्योग स्थापनाको योजना बनायो । अहिले यो समूहका आरएमसी (रेडिमिक्स कङ्क्रिट), स्टेनलेश स्टील ट्याङ्की, एग्रिगे्रट्स र फर्निचरका गरी पाँचओटा उद्योग काठमाडौंमा छन् । सन १९८४ मा सरकारी स्वामित्वमा स्थापना भएको नेपाल बिटुमिन एण्ड ब्यारेल उद्योगलाई पनि यसै समूहले सन् १९९४ मा किन्यो । सन् २००२ मा नेपालकै पहिलो टीएमटी वारको उत्पादन पञ्चकन्या स्टीलले शुरू गरेको थियो ।
